ფლორიდა
ფლორიდა (ინგლ. Florida, Fl) — შტატი აშშ-ში, მდებარეობს სამხრეთ ატლანტიკურ რეგიონში. აღმოჩენილ იქნა ხუან პონსე დე ლეონის მიერ ვნების კვირას (ესპ. Pascua Florida), სახელიც აქედან შეერქვა. ფლორიდა შეიქმნა 1513 წელს ესპანეთის მმართველობის ქვეშ, 1763 – გადაეცა ინგლისს, 1783 – დაიბრუნა ესპანეთმა. 1819 წელს იგი შესყიდულ იქნა ესპანეთისაგან 5 მლნ დოლარად. 1821-დან აშშ-ს ტერიტორიაა, 1845-დან - შტატი. 1861-1868 წლებში იყო კონფედერაციის წევრი. ფართობი – 140 ათასი. მოსახლეობა - 17 244 ათასი (თეთრი 79,1 %, აფროამერიკელი 13,6 %, კუბელი 10,2 %). ქალაქის მოსახლეობა - 84,3 %. ქალაქები – ტალაჰასი (დედაქალაქი), 137 ათასი, ჯექსონვილი, 794 ათასი, მაიამი, 365 ათასი, ტამპა, 285 ათასი. თავისებურებები – მდებარეობს ნახევარკუნძულზე, 50% ტყეებს უკავია, ეროვნული პარკი ევერგლეიდსი, კენედის კოსმოსური ცენტრი კანავერალის კონცხზე, დისნეილენდის პარკი. ცნობილი ადამიანები – კრის ევერტი, ჯეიმზ ჯონსონი, ფილიპ რენდოლფი.